
Prome Minister Evelyn Wever-Croes: 
Pa duna soten na e campaña global #Wethe15 








sosten na e campaña global di #Wethe15. 


“Pa Gobierno di Aruba ta importante di por apoya e campaña 
global #Wethe15. P'esey nos a ilumina Bestuurskantoor cu luz 
biña pa duna apoyo y sosten na esnan cu limitacion. Inclusion 
ta un punto halto riba agenda di Gobierno pa por inclui tur 
hende den nos comunidad”, Prome Minister a duna di conoce. 





Prome cu e Opening Ceremony di e weganan Paralimpico na 
Tokyo fin di e luna aki, lo tin un evento international cu ta yama 
#Wethe15. Esaki ta un campaña pa conscientisa mundo henter 
cu tin 1.2 biyon persona cu un desabilidad den mundo, esaki 
ta 15% di e mundo. E campaña aki ta un movecion cu tin e 
apoyo di United Nations, International Paralympic Committee, 
International Disability Alliance y demas organisacionnan global 
cu ta apoya e derecho humano di hendenan cu discapacidad 
rond mundo. 


E meta di #Wethe15 ta pa caba cu descriminacion contra di 
personanan cu desabilidad y transforma nan bida. Globalmente 
lo cende of illumina algo cu un lus biña como mustra di sosten 
na e campaña di #Wethe15. 


Prome Minister Evelyn Wever-Croes, hunto cu e Atleta 
Paralimpico di Aruba, señor Elliott Loonstra, a cende luz biña 
pa asina esaki ilumina Bestuurskantoor na bifia pa mustra 

Prome Minister di Aruba Evelyn Wever-Croes: 


PROME MINIST 


ER TA ENTREGA 


RECONOCEMENTO DI ‘MUHE DI EXCELENCIA' 


NA NICOLE 


Diaranson 18 di augustus, durante entregamento di bandera 
di Aruba na Atleta Paralimpico Elliott Loonstra, Prome Minister 
Evelyn Wever-Creos den nomber di Gobierno di Aruba, a 
entrega e reconocemento 'Muhe di Excelencia’ na señora Nicole 
Hoevertsz como gradicimento pa su dedicacion profesional y 
dinamico na deporte pa Aruba. 


Señora Hoevertsz recientemente na Tokyo a wordo eligi como 
Vice- President di Comite Olimpico Internacional. Esaki ta 
muestra y resultado di su dedicacion y amor pa Deporte pa 
Aruba. Nos isla ta chikito den Caribe y señora Hoevertsz a skirbi 
nos nomber Aruba den paisnan grandi internacionalmente. 


“Pabien Nicole cu e titulo aki bon mereci. Danki pa eleva 
nomber di Aruba na nivel internacional como Vice Presidente di 
Comite Olimpico Internacional. Mi ta gradici Comision Olimpico 
Arubano y tur nos atletanan cu a participa na Tokyo. Danki pa 
representa Aruba. Cu boso participacion na e evento deportivo 
internacional aki, ya boso ta un ganado”, Prome Minister ta 
expresa. 


HOEVERTSZ 











Prome Minister di Aruba Evelyn Wever-Croes: 


PROME MINIST 


ER TA ENTREGA 


RECONOCEMENTO DI ‘MUHE DI EXCELENCIA” 
NA MAGALI MADURO 


Un atardi ameno riba diaranson 18 di augustus, durante 
entregamento di bandera di Aruba na Atleta Paralimpico Elliott 
Loonstra, Prome Minister Evelyn Wever-Croes den nomber 
di Gobierno di Aruba a entrega e reconocemento 'Muhe 
di Excelencia’ na señora Magali Maduro pa su dedicacion 
profesional y dinamico den diseño y arte pa Aruba. 


Señora Magali Maduro, un deseñador netamente Arubiano cu 
pa 5 biaha caba, cada 4 aña y 20 aña consecutivo, ta diseña 
pa Comision Olimpico Aruba. Nos atletanan un biaha mas a 
representa Aruba na Tokyo cu nan bunita uniform diseña pa 
señora Magali. E diseño di e uniform ta encera elementonan 
di deporte, cultura y historia di nos Pais Aruba cu colornan 
sumamente bunita. 


“Aruba completo por ta hopi orguyoso di Magali y di tur su 
bunita ideanan cu semper a laga Aruba luci y resalta en grande 











na weganan olimpico internacional, manera ta e caso e ultimo 
biaha aki. Danki Magali, pa pone Team Aruba luci y resalta 
un biaha mas den weganan Olímpico Internacional”, Prome 
Minsiter a expresa. 


NINE 

Prome Minister Evelyn Wever-Croes: 

Mundo henter ta mirando cu entusiasmo riba e weganan 
Paralimpico cu lo tuma luga dia 24 di augustus te cu dia 5 di 
september na Tokyo Japon. E weganan Paralimpico semper 
ta tuma luga despues di e weganan Olimpico. Nos atleta Elliott 
Loonstra ta e unico atleta di Aruba cu lo competi na e weganan 
Paralimpico na Tokyo. El a haya un invitacion bi-partite pa e 
deporte di Para-Taekwondo. 


Elliott a nace sin un parti di su man drechi. Sinembargo esey 
nunca a stop e di caba su scol y logra su metanan den su 
bida. Elliott tin 3 aña ta train pa haci su soñonan di competi 
den e weganan Paralimpico na Tokyo un realidad. E ta cu hopi 
orguyo cu APC por ta parti di e proceso pa yuda Elliott logra su 
soño di ta un atleta Paralimpico. 


Na caminda pa e weganan Paralimpico, diaranson atardi, Prome 
Minister Evelyn Wever-Croes a entrega e bandera official di 
Aruba na Elliot Loonstra pa e por carga orguyosamente na 
Tokyo. 


“Den nomber di Gobierno di Aruba y pueblo di Aruba en 
general, mi ta desea Elliot tur clase di exito na e weganan 
Paralimpico na Tokyo. Nos ta orguyoso di bo y ta gradici bo pa 
ta nos representante na e weganan Paralimpico cargando nos 
bandera cu orguyo”, Prome Minister a expresa. 


Prome Minister a gradici famia di Elliott y e ekipo cu ta su tras y 
Comite Paralimpico y Señora Nicole Hoevertzs pa e esfuerso 











cu nan ta haci pa sostene Elliott den su soño. Gradicimento 
tambe ta bay na señora Magali Maduro cu e bunita diseño di 
uniform cu nos atleta ta luci cu ne na Tokyo. 


Nae ocacion tawata presente Parlamentario Hendrik Tevreden, 
Minister Xiomara Maduro y Minister Glenbert Croes. 

Prome Minsiter Evelyn Wever-Croes: 
En conexion cu formacion di Gabinete Wever-Croes II 


FORMADOR TA REUNI CU STAKEHOLDERS 
DEN AREA DI TEMA SOCIAL, AGRICULTURA 
Y ECONOMIA 


Gabinete Wever-Croes II ta mas cerca di wordo forma. Den a 
cuadro di esaki, reunionnan cu Stakeholders ta continua cu 
formador Evelyn Wever-Croes di Partido MEP, Ursell Arends 
di Partido Raiz hunto cu nan ekiponan. Den varios ocacion, 
Prome Minister a expresa cu e reunionnan aki ta necesario pa 
asina Gobierno conoce for di e stakeholders kico nan lo desea 
pa Gobierno tene cuenta cu ne den e acuerdo di gobernacion. 





Diaranson 18 di augustus a reuni cu organisacionnan riba e 
tema Social, Agricultura y Economia. Despues di e reunionnan 
cada representante a haya oportunidad pa duna declaracion 
na prensa pa asina nan tambe por informa nos comunidad. 
E siguiente personanan a duna declaracion na prensa: Terry 
Gumbs pa Mayornan di Muchanan Special. Gregory Fun A Fat 
di United Farmers Aruba. Marion Agumbero di PFTSA/Meta 
fund/FPEF/SPHA 

AIB Bank. Patrick Werleman di Stichting Sportsubsidie Aruba 
(SSA). 





“Cu esaki e formacion di Gabinete Wever-Croes ta cumpliendo 
cu e palabracion cu nos tin y crea un base mas amplio den 
e acuerdo di gobernacion. Mi ta gradici tur stakeholder cu a 
participa y tambe mi ta duna un gradicimento special na tur 
prensa cu tur dia a keda pendiente di e reunionnan y entrevista 
e stakeholders y trece e informacion pa nos comunidad”, 
Prome Minister a expresa. 

Diaranson 18 di augustus 2021 DOW a basha loke ta e 
onderlaag di asfalt, 

- Diahuebs 19 di augustus 2021, nos lo basha e toplaag di 
asfalt, 

- Diasabra 20 di augustus 2021 nos lo asfalta loke ta e “bermen” 
nan, 

- Diasabra 21 di augustus 2021 nos lo haci trabounan di 
marcacion y, 

- Diadumingo dia 22 di augustus 2021 den oranan di atardi e 
caminda lo wordo habri completamente. 


Nos ta bon riba nos schedule stipula si no haya contratempo 
di awa sero. 

Un biaha mas masha danki na e habitante nan den area, e 
negoshinan y e automobilistanan cu ta haci uzo di e caminda 
akinan pa e cooperacion durante e proyecto akinan. 

MINISTER DI FINANSA, ASUNTONAN ECONOMICO Y CULTURA 


MINISTER XIOMARA MADURO 






Minister Xiomara Maduro ta informa: 


an a A 











Diahuebs mainta Minister di Finansa, Asuntonan Economico 
y Cultura Sra. Xiomara Maduro hunto cu Minister Presidente 
y Minister di Husticia tabata den Parlamento di Aruba den 
reunion publico pa trata algun cambio den e Ley pa Combati 
y Preveni Labamento di Placa y Financiamento di Terorismo. 
E cambionan ta necesario pa asina Aruba por cumpli cu e 40 
recomendacionnan di Financial Action Task Force on money 
laundering (FATF) pa mantene e integridad di e sistema 
financiero di nos Pais. Por lo general e cambionan ta riba nivel 
technico y ta yuda pa Aruba su evaluacion cu ta tuma lugar 
fin di augustus pa e Caribbean Financial Action Task Force on 
money laundering (CFATF) por ta exitoso. 


Keda sin cumpli ta sali mas caro 

Durante e debate Minister Maduro a brinda contesta y splicacion 
riba preguntanan y preocupacion di varios Parlamentario riba 
e embergadura di e reglanan aki y nan efecto riba comercio 
na Aruba. E mandatario a indica cu di berdad e reglanan 
ta stringente y nan ehecucion ta costa placa, pero keda sin 
cumpli tambe tin un prijs halto. Ehempel di esaki ta e 'derisking' 
cu ta tuma lugar unda cu institutonan financiero cu netwerk 
internacional ta reduci nan riesgo door di no brinda of limita 
nan servicio na institutonan financiero na Paisnan cu no ta 
cumpli cu e reglanan pa salbaguardia e integridad di e sistema 
financiero. Recientemente nos por a mira con ABN AMRO a 
haci su ehercicio di 'derisking' na unda cu Aruba, por ehempel, 
a keda conta cu nan servicio financiero na un costo mas abou 
cu, por ehempel, na Corsou. Esaki a trece cune cu un cliente 
di dicho banco na Aruba ta paga 8 dollar pa un transaccion 
siendo cu un cliente na Corsou ta paga 15 dollar pa e mesun 
tipo di transaccion. Clientenan na paisnan cu no por cumpli 





cu e reglanan stringente tin cu paga mas pa por haya servicio 
financiero. Keda sin cumpli cu e reglanan di FATF na fin di dia 
ta sali e Pais y e consumidor mas caro. 


E Ley a wordo aproba cu 15 voto na fabor y uno contra 
Na final Minister Maduro a gradici tur e profesionalnan cu a bin 
ta traha riba e cambionan necesario y tur cu ta preparando pa 
e evaluacion di Aruba por ta exitoso. E cambionan den e Ley 
a keda aproba cu un mayoria di 15 voto di e fraccion di MEP, 
RAIZ y AVP. Fraccion di Accion 21 a bay contra e cambionan 
indicando cu e ley ta stroba comercio y a compara Aruba 
cu paisnan manera Nicaragua, Panama, Barbados, Haiti, 
Jamaica y Cayman Islands cu no ta cumpli cu reglanan di 
integridad financiero, pero toch no a wordo exclui di e sistema 
financiero internacional. Segun Minister Maduro bo no por 
compara Aruba su sistema financiero cu e paisnan aki ya cu 
e prijs cu nos mester paga ora di no cumpli ta mucho halto pa 
bay gamble riba dje. 

COME 
SALUDABEL 


pa combati covid-19 


Boost bo defensa! 


NB 
Bebe 7-8 glas 
di awa pa dia 


Enfoca riba Come 
berdura 3 2 fruta 
varia den „ diferente 
tur cuminda pa dia 


Scohe pa 
grano 
completo, 

* bonchi, noot 
y simia 


Es 


e NET SUCU. procesa cu hopi 
u sucu, salo y vet 


Evita productonan 

VACUN/ 


A 


ATHON 


Ken por vacuna! 


Departamento di Salud Publico y Ministerio di Salud 
conhuntamente cu diferente otro partners ta organisando 
Vacunathon #3.0. 


Pa cu e Vacunathon aki ta importante informa kendenan por 
acudi riba dia 22 di augustus na Ritz Carlton pa vacuna. 


Esnan cu por vacuna ta: 

+ Muchanan bibando na Aruba cuminsando for di 12 aña di 
edad te cu 17 afia cu presenta cu su mayor y carchi di AZV. 

* Persona 12+ inscribi na CENSO y/of cu tin AZV. 

* Immigrante cuminsando for di 12 afia sin AZV of cu no ta 
inscribi na CENSO, cu mas cu 6 luna caba na Aruba y por 
prueba esaki. 

+ Hende muhe na estado 

* Hende muhe dunando lech'i pecho. 

+ Persona cu a test positivo pa COVID-19 8 siman pasa of mas 
+ Studiante Arubiano cu vakantie of ta stage na Aruba 

+ Personanan cu mas cu 3 siman pasa a hanja nan prome 
dosis so. 





Ta nesesario pa nos enfatisa cu Vacunathon no ta pa turista 
tampoco mucha bou 12 afia di edad. Personanan cu a test 
positivo pa COVID-19 mester warda 8 siman despues di e 
test di lab pa wordo vacuna. Lo mas importante ta, es cu tin 
sintoma di COVID-19 riba e dia di Vacunathon porfabor bay 
haci un test di COVID-19 y no presenta pa vacuna cu sintoma. 





m 

Departamento di Salud Publico: 


UPDATE 19 DIA 


Segun resumen di awe 114 persona a recupera y un total di 97 
caso nobo di COVID-19 a keda registra cual 1 ta turista y 96 ta 
residente. E cifranan aki ta representa un ‘Positivity rate’ bou 
di nos residentenan di 26%. 

Cantidad di casonan activo di COVID-19 pa awe ta 1057 y 
cantidad di fayecidonan relaciona cu COVID-19 a aumenta na 
124 cu fayecimento di 2 residente y un turista di cual nan edad 
ta varia entre 63 cu 65 y ningun tawata vacuna. Forsa na famia 


UGUSTUS 2021 


di e fayecidonan. 

Datos di COVID ta ilustra subida di casonan nobo cu un 
average semanal di 105 caso pa dia y un average di 'positivity 
rate' semanal di 27% pa dia. 


Tin actualmente 70 persona interna cu COVID di cual 8 ta den 
ICU na Aruba, 13 den ICU na Colombia, 47 riba piso general 
na Aruba y 2 riba piso di maternidad na Aruba. 

971 
11397 
12489 
121 

uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un “individualizacion" of "aislamento" hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y EEE Si e dependencia aki ta 
dańino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha boy evita transmision. Ban uza tur e 
hermentnan cu nos tin pa caba cu e virus aki na nos isla! A 


Ami 


NO-RESIDENTE 

- NVACUNACION 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

